###

### Vedtægter

### Blixen Klub Tårnby



**§ 1. Navn og tilhørsforhold**

Foreningens navn er: Blixen Klub Tårnby

Foreningens hjemsted er Tårnby Kommune

 **§ 2. Formål**

Foreningen Blixen Klub Tårnby ønsker at tilbyde socialt samvær, engagerede foredrag, samtaler og udflugter og at opbygge nye venskaber med kvinder 60+.

 **§ 3. Organisation**

Foreningen Blixen Klub Tårnby’s overordnede ledelse er generalforsamlingen, som består af medlemmer med gyldigt medlemsbevis.

Generalforsamlingen vælger:

• En bestyrelse på 4 antal personer

• 1 suppleanter for bestyrelsen

• 1 revisor

• 1 suppleant for revisor

Valg til bestyrelsen, inklusiv revisor og suppleanter sker for en periode på 1 år.

Bestyrelsen konstituerer sig selv efterfølgende.

**§ 4. Generalforsamlingen**

Bestyrelsen indkalder generalforsamlingen med mindst 14 dages varsel gennem klubbens hjemmeside. Ordinær generalforsamling afholdes hvert år inden udgangen af oktober måned. Dagsorden for ordinær generalforsamling skal indeholde følgende punkter:

1. Valg af dirigent

2. Formandens beretning

3. Fremlæggelse af regnskab, budget og kontingent

4. Indkomne forslag. (Forslag skal være modtaget på mail til formanden senest en uge før generalforsamlingen).

5. Valg (Jf. § 3

6. Eventuelt

 **§ 5. Foreningens Blixen Klub Tårnby’s bestyrelse**

Foreningen Blixen Klub Tårnby’s daglige ledelse forestås af bestyrelsen (Jf. § 3). Bestyrelsen konstituerer sig selv med formand, næstformand og kasserer.

Bestyrelsen udarbejder regnskab og budget.

Bestyrelsen fastsætter selv sin forretningsorden.

Bestyrelsen kan sammensætte samarbejdsgrupper af medlemmer, der fungerer som aktivitets forum under foreningen.

Tegningsret for foreningen har formanden.

 **§ 6. Medlemskab**

Som medlem kan enhver optages, som har interesse i at støtte foreningens formål. Medlemskab er bindende for et år ad gangen.

**§ 7. Kontingent/finansiering**

Det årlige kontingent godkendes af generalforsamlingen.

Kontingentet opkræves én gang årligt d. 1.September, med forfald d.30.September gennem mail fra NemTilmeld. Bliver kontingentet ikke betalt rettidigt, slettes medlemskabet uden yderligere varsel, da klubben har en lang venteliste, som den meget gerne vil imødekomme.

Foreningen Blixen Klub Tårnby søges herudover finansieret ved annonce- og anden støtte fra Tårnby Kommune samt bidrag fra fonde.

**§ 8. Hæftelse**Foreningen hæfter kun for sine forpligtigelser med sin formue. Ingen medlemmer hæfter personlig for foreningens forpligtelser. **§ 9. Vedtægtsændringer**Vedtægts ændringer kræver et flertal på ¾ af generalforsamlingens fremmødte medlemmer.

**§ 10 Ekstraordinær generalforsamling**Indkaldelse sker, hvis et flertal af bestyrelsen ønsker det.Indkaldelse sker, hvis 1/3 af medlemmerne ønsker det.

Indkaldelse sker under samme betingelser, som anført i §4.

Dagsorden skal motiveres.

 **§ 11. Regnskab**

Regnskabsåret for Foreningen Blixen Klub Tårnby er 1/10 til 30/9.

 **§ 12. Opløsning**

Opløsning af foreningen kræver et flertal på ¾ af generalforsamlingens eller den ekstraordinære generalforsamlings fremmødte medlemmer.

Opløsningen skal herefter godkendes på en efterfølgende ekstraordinær generalforsamling.

Ved opløsning af foreningen skal foreningens midler overdrages til almennyttige formål.

Foreningen Blixen Klub Tårnby er stiftet den 1.10.2019.

(Bestyrelsesmedlemmernes underskrifter)